Publication: Magyar Közlöny
Issue: MK-2002-133 (Year: 2002, Number: 133)
Era: 1990-2004
Section: az 5/2002. (X. 29.) KvVM rendelethez
Paragraph Index: 146

az 5/2002. (X. 29.) KvVM rendelethez A hulladékgyûjtõ udvarok településen belüli számának célszerû meghatározási módja az ellátott lakosszám függvényében A hazai településnagyságokat és a belterületi népsûrûségeket figyelembe véve a szükséges hulladékgyûjtõ udvarok száma az 1. táblázat szerint prognosztizálható. A prognózisnál a ráhordási távolságot 1 km sugarú körrel célszerû figyelembe venni. A belterületi népsûrûség a településeken élõk nagyobb hányadára alkalmazható, míg a külterületen élõk kisebb arányt képviselnek, kb. 7%-ot. A településen belül többféle népsûrûségi kategóriát kell képezni a település szerkezetére, a beépítettségi övezetekre tekintettel, például a nagyvárosias, kisvárosias lakóterületek, egyéb lakóterületek esetében [az országos településrendezési és építési követelményekrõl szóló 253/1997. (XII. 20.) Korm. rendelet szerinti kategóriákat figyelembe véve]. A ráhordási távolság az ésszerûen figyelembe vehetõ maximum, amelynél még elvárható, hogy a lakos vállalja az udvar igénybevételét. Ennél kisebb távolság a szükséges udvarok számának többszörösét jelenti (pl. 500 m ráhordási távolság esetén az udvarok száma kb. 3-szor nagyobb). 1 km-es ráhordási távolság 3,14 km 2 gyûjtõterületet jelent, és ennek figyelembevételével az egy gyûjtõudvar hatóterületén élõ lakosok száma — a belterületi népsûrûségeket figyelembe véve, településenként változóan — 1500—19 000 fõ között változik.

Source: https://magyarkozlony.hu/hivatalos-lapok/bdda5c64f7252884e2d233949a3dc5f505f84a91/dokumentumok/f654e733d27bba8ab48da1c5ff52d011013c0fae/letoltes